**NÁVRHY UZNESENÍ VALNÉHO ZHROMAŽDENIA**

**a**

**STANOVISKO PREDSTAVENSTVA   
k bodom programu valného zhromaždenia, ku ktorým sa nepredkladá návrh uznesenia**

Predstavenstvo spoločnosti **GEVORKYAN, a.s.**, so sídlom Továrenská 504, Vlkanová 976 31, Slovenská republika, IČO: 36 017 205, zapísaná v Obchodnom registri Okresného súdu Banská Bystrica, Oddiel: Sa, Vložka č.: 1232/S („**Spoločnosť**“), týmto predkladá valnému zhromaždeniu Spoločnosti, ktoré sa má uskutočniť dňa 10.12.2024 o 15:00, na adrese Žižkova 7803/9, 811 02 Bratislava - mestská časť Staré mesto, Slovenská republika („**valné zhromaždenie**“), nasledovné návrhy uznesení valného zhromaždenia podľa jednotlivých bodov programu rokovania valného zhromaždenia a stanovisko k bodom programu valného zhromaždenia, ku ktorým sa nepredkladá návrh uznesenia:

**K bodu programu 1: Otvorenie valného zhromaždenia, voľba orgánov valného zhromaždenia:**

K prvej časti bodu programu „otvorenie valného zhromaždenia“ sa nepredkladá návrh uznesenia, nakoľko ide o procedurálny krok. Predseda predstavenstva Spoločnosti formálne otvorí valné zhromaždenie a privíta všetkých prítomných akcionárov.

K druhej časti bodu programu „voľba orgánov valného zhromaždenia“ Predstavenstvo Spoločnosti predkladá valnému zhromaždeniu návrh na voľbu orgánov valného zhromaždenia nasledovne:

* predseda: Mgr. Ondřej Majer,
* zapisovateľ: Mgr. Andrea Mochorovská,
* overovateľ zápisnice: Mgr. Viktória Peniaková,
* overovateľ zápisnice: Ing. Andrej Bátovský,
* skrutátor: Mgr. Sandra Braunová,
* skrutátor: Mgr. Gabriel Kulik.

**K bodu programu 2:** **Schválenie a určenie podmienok nadobúdania vlastných akcií Spoločnosťou:**

Predstavenstvo Spoločnosti predkladá valnému zhromaždeniu návrh na schválenie nadobúdania vlastných akcií Spoločnosťou, a to za nasledovných podmienok:

* najvyšší počet akcií, ktoré môže Spoločnosť nadobudnúť sa určuje na 5.000.000 kusov;
* lehota, počas ktorej môže Spoločnosť akcie nadobudnúť sa určuje na 18 mesiacov od dňa konania tohto valného zhromaždenia;
* pri odplatnom nadobudnutí akcií sa určuje najnižšia cena, za ktorú môže Spoločnosť nadobudnúť 1 kus akcie, na sumu 100 CZK;
* pri odplatnom nadobudnutí akcií sa určuje najvyššia cena, za ktorú môže Spoločnosť nadobudnúť 1 kus akcie, na sumu 500 CZK.

**K bodu programu 3:** **Schválenie zmeny stanov Spoločnosti:**

Predstavenstvo Spoločnosti predkladá valnému zhromaždeniu návrh na schválenie nového úplného znenia stanov Spoločnosti v znení, ktoré bolo najmenej 30 dní pred konaním valného zhromaždenia uverejnené na webovom sídle Spoločnosti na adrese: https://www.gevorkyan.sk/valne-zhromazdenie a ktoré zároveň bude tvoriť Prílohu č. 2 zápisnice z valného zhromaždenia.

**K bodu programu 4: Záver:**

Nepredkladá sa návrh uznesenia, nakoľko ide o procedurálny krok. Predseda valného zhromaždenia po skončení rokovania o ostatných bodoch programu poďakuje prítomným za účasť a valné zhromaždenie ukončí.